Cuelhí çò que podí des mies jòies e es causes que me semblèren mès de besonh, e entre d'eres me hi a vier aguestes cartes, e en aguest moment desnishèc es que ja s'an mentat, qu'amiaue en còth, damb es quaus m'è guanhat era vida pes aubèrges e ostaus que i a dès Madrid enquia aciu, en tot hèr ath vint-e-un; e encara que vòsta mercé les veigui tant esquiçades e mautractades, que van pro ben entà qui se'n sap de hèr-les a tier, que non harà era quilhada sense que demore un as dejós.